เป็นตุ่มคันขึ้นมาที่นิ้วกลางทั้ง 2 ข้าง เป็นมาประมาณ 2-3 วัน แต่อาการไม่ดีขึ้น ตุ่มไม่ลดลง และมีอาการคันมากขึ้น บริเวณนิ้วกลางด้านขวามีประมาณ 2 จุด ด้านซ้าย 4 จุด เป็นจุดแข็ง กดแล้วไม่ได้รู้สึกเจ็บ ลักษณะเหมือนเป็นก้อนเล็ก ๆ ด้านใน ไม่มีประวัติแพ้อาหาร หรือ ยา
สวัสดีค่ะ อาการเป็นตุ่มคันที่ฝ่ามือและนิ้วมือสองข้าง ดังรูปแนบ (แพทย์ไม่เห็นตรงรอยโรคชัดเจนนัก) อาจจะเกิดจากผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับ อาจเป็นตุ่มคันมากตรงมือ เป็นตุ่มใสๆด้วยได้ สาเหตุอื่นๆเช่นผื่นผิวหนังอักเสบจากการแพ้หรือระคายสัมผัส เช่นสบู่ โลชั่น น้ำหอม หรือตุ่มจากการถูกแมลงกัดในเบื้องต้น ไม่ไปแกะเกาบริเวณที่เป็น ใช้น้ำเปล่าสะอาดล้างภายนอกเบาๆได้ หลีกเลี่ยงการใช้ผลิตภัณฑ์ใดๆที่ทำให้ระคายเคืองหรือกระตุ้นให้มีอาการได้ กินยาแก้แพ้แก้คันเพื่อบรรเทาอาการได้โดยหากตุ่มปวดดังกล่าวยังคันมากขึ้นเรื่อยๆ เริ่มบวม แดง ลุกลามมาก ไม่ยุบไปเอง ควรไปพบแพทย์เพื่อตรวจเพิ่มเติม